Pekka Vasala

Pekka Vasala (født 17. april 1948 i Helsingfors) er en tidligere finsk friidrettsutøver. Han var spesialist på mellomdistansene.

Vasala deltok som 20-åring under OL 1968 i Mexico by, der han ble utslått i forsøksheatet. Under EM 1969 kom Vasala på 9.-plass, en plassering han også fikk under EM 1971 i hjembyen Helsingfors.

Karrierens høydepunkt kom 9. september 1972, da han vant gull på 1500 meter i OL 1972 i München, foran Kip Keino fra Kenya og Rod Dixon fra New Zealand. Samme dag vant landsmannen Lasse Virén gull på 10 000 meter, så i løpet av en halvtime kunne finnene juble over to gullmedaljer.

Referanser

Eksterne lenker 
 

Finske mellomdistanseløpere
Olympiske mestere for Finland
Deltakere for Finland under Sommer-OL 1968
Friidrettsutøvere under Sommer-OL 1968
Deltakere for Finland under Sommer-OL 1972
Friidrettsutøvere under Sommer-OL 1972
Medaljevinnere under Sommer-OL 1972
Personer fra Helsingfors
Fødsler i 1948